**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 29 – 7 – 2025**

**ΑΜΑΡΟΥΣΙΟΥ Αρ. Πρ.: 188**

**Ταχ. Δ/νση: Μαραθωνοδρόμου 54**

**Τ. Κ. 15124 Μαρούσι**

**Τηλ.: 2108020697 Fax:2108020697**

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠΟΥΡΓΕΙΟ ΠΡΟ.ΠΟ., ΥΠΟΥΡΓΕΙΟ ΔΙΚΑΙΟΣΥΝΗΣ**

**Κοινοποίηση: ΥΠΑΙΘΑ, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ, ΑΔΕΔΥ, Δ. Ο. Ε., Συλλόγους Εκπ/κών Π. Ε. της χώρας**

**ΨΗΦΙΣΜΑ ΣΥΜΠΑΡΑΣΤΑΣΗΣ**

Το Δ. Σ. του Συλλόγου Εκπ/κών Π. Ε. Αμαρουσίου καταγγέλλει την αστυνομοκρατία και την καταστολή που ασκήθηκε σε βάρος ειρηνικής κινητοποίησης αλληλεγγύης προς τον Παλαιστινιακό λαό στο νησί της Ρόδου στις 28 – 7 – 2025, η οποία οδήγησε σε προσαγωγές και συλλήψεις διαδηλωτών. Όλα αυτά συμβαίνουν που κορυφώνεται η εφαρμογή γενοκτονικών πολιτικών σε βάρος του αγωνιζόμενου Παλαιστινιακού λαού από το κράτος του Ισραήλ, με το οποίο η κυβέρνηση της Ν. Δ. επιδιώκει να προβάλει στρατηγική συμμαχία.

Η κυβέρνηση φέρει τεράστια ευθύνη γι’ αυτές τις πρακτικές και ιδιαίτερα για την απαράδεκτη προσπάθειά της να στιγματίσει τις εκδηλώσεις αλληλεγγύης προς τον Παλαιστινιακό λαό ως «αντισημιτικές». Αυτό επιβεβαιώνεται από την επιστράτευση του λεγόμενου «αντιρατσιστικού νόμου» της συγκυβέρνησης Ν.Δ. – ΠΑ.ΣΟ.Κ., αποκαλύπτοντας τις πραγματικές του στοχεύσεις και τον τρόπο αξιοποίησής του.

Στηρίζουμε και συμπαραστεκόμαστε ολόψυχα σε όσες/όσους παλεύουν και διαμαρτύρονται για τα δεινά που έχει επιφέρει στον Παλαιστινιακό λαό η γενοκτονική πολιτική του κράτους του Ισραήλ ενάντια στον Παλαιστινιακό λαό και δε θα σταματήσουμε να απαιτούμε να σταματήσει η γενοκτονία του Παλαιστινιακού λαού από τις στρατιωτικές δυνάμεις του Ισραήλ στη Γάζα.

Λευτεριά στην Παλαιστίνη και ίδρυση Παλαιστινιακού κράτους με βάση τις αποφάσεις του ΟΗΕ στα σύνορα του 1967.

Εκφράζουμε τη συμπαράστασή μας στους συμπολίτες μας της Ρόδου που άδικα συνελήφθησαν και παραπέμπονται στα δικαστήρια επειδή εξέφρασαν τη διαμαρτυρία τους για όλα τα παραπάνω και απαιτούμε να αφεθούν ελεύθεροι και χωρίς καμία κατηγορία.

Καλούμε την ΑΔΕΔΥ και τα εργατικά σωματεία της χώρας να πάρουν θέση και να στηρίξουν με κάθε τρόπο τους συλληφθέντες της κινητοποίησης της Ρόδου της 28ης Ιουλίου 2025.

**ΔΕΝ ΠΡΟΚΕΙΤΑΙ ΝΑ ΕΠΙΤΡΕΨΟΥΜΕ ΤΗΝ ΠΟΙΝΙΚΟΠΟΙΗΣΗ ΤΟΥ ΦΡΟΝΗΜΑΤΟΣ ΚΑΙ ΤΗΣ ΔΙΑΜΑΡΤΥΡΙΑΣ ΠΟΥ ΕΠΙΧΕΙΡΕΙΤΑΙ ΑΠΟ ΤΗΝ ΚΥΒΕΡΝΗΣΗ ΤΗΣ Ν. Δ.**

